ฮั่งเส็งปิดเพิ่มขึ้น 98.34 จุด จากกระแสจีนกระตุ้นศก.
ฮั่งเส็งปิดเพิ่มขึ้น 98.34 จุด จากกระแสจีนกระตุ้นศก.
2 ธ.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งบวก 98.34 จุด หรือ 0.44% ปิดวันนี้ที่ 22,479.69 จุดตามทิศทางของตลาดหุ้นจีน เนื่องจากจีนเปิดเผยข้อมูลเศรษฐกิจที่อ่อนแอ จนเกิดกระแสคาดการณ์ว่าทางการจีนอาจใช้มาตรการเพิ่มเติมเพื่อกระตุ้นเศรษฐกิจ        
ทั้งนี้ สหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนในเดือนพ.ย. ลดลงแตะ 49.6 จาก 49.8 ในเดือนต.ค. ซึ่งบ่งชี้ว่าภาคการผลิตของจีนปรับตัวย่ำแย่ลง